కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ఇండోర్ టీ20: తృటిలో వరల్డ్‌ రికార్డు మిస్!
అంతర్జాతీయ టీ20 క్రికెట్‌లో టీమిండియా తృటిలో వరల్డ్‌ రికార్డును మిస్సయ్యింది. శ్రీలంకతో జరిగిన రెండో టీ20లో 260 పరుగులు సాధించిన భారత్‌.. ఈ ఫార్మాట్‌లో అత్యధిక పరుగులు నమోదు చేసిన రెండో జట్టుగా రికార్డుకెక్కింది.
TNN | Updated:
Dec 23, 2017, 12:08AM IST
అంతర్జాతీయ టీ20 క్రికెట్&zwnj;లో టీమిండియా తృటిలో వరల్డ్&zwnj; రికార్డును మిస్సయ్యింది. ఇండోర్ వేదికగా శ్రీలంకతో జరిగిన రెండో టీ20లో 260 పరుగులు సాధించిన భారత్&zwnj;.. ఈ ఫార్మాట్&zwnj;లో అత్యధిక పరుగులు నమోదు చేసిన రెండో జట్టుగా రికార్డుకెక్కింది. అయితే మరో 4 పరుగులు చేస్తే ఆస్ట్రేటియా రికార్డును తిరగరాసి మొదటి స్థానంలో నిలిచి ఉండేది. టీ20ల్లో అత్యధిక స్కోరు ఆసీస్&zwnj; పేరుపై ఉంది. గతేడాది ఆ జట్టు శ్రీలంకపైనే 263 పరుగులు చేసి అత్యధిక టీ 20 స్కోరును నమోదు చేసింది. ఇప్పుడు అదే జట్టుపై భారత్&zwnj;&zwnj;కు అత్యధిక స్కోరు సాధించే అవకాశం వచ్చినా.. తృటిలో ఆ అవకాశం చేజారింది.
అంతకుముందు టీమిండియా అత్యదిక టీ20 స్కోరు 244/4. తాజా మ్యాచ్&zwnj;లో ఈ రికార్డును తిరగరాశారు. ప్రస్తుతం అంతర్జాతీయ టీ20ల్లో అత్యధిక స్కోర్లను నమోదు చేసిన జట్ల పరంగా.. శ్రీలంకతో కలిసి భారత్&zwnj; సంయుక్తంగా రెండో స్థానంలో నిలవడం గమనార్హం. 2007లో కెన్యాపై లంక జట్టు 6 వికెట్లు కోల్పోయి 260 పరుగులు సాధించింది.
భారత సారథి రోహిత్ శర్మ.. అంతర్జాతీయ టీ20ల్లో వేగవంతంగా సెంచరీ సాధించిన రికార్డును సమం చేయడం మరో విశేషం. 35 బంతుల్లో 11 ఫోర్లు, 8 సిక్సర్ల సాయంతో 101 పరుగులు చేసిన రోహిత్ ఓ దశలో డబుల్ సెంచరీ చేసేలా కనిపించాడు. అంతకుముందు దక్షిణాఫ్రికా ఆటగాడు డేవిడ్&zwnj; మిల్లర్&zwnj; కూడా 35 బంతుల్లోనే సెంచరీ నమోదు చేయడం గమనార్హం. భారత్ తరఫున టీ20ల్లో రెండుసార్లు సెంచరీ చేసిన ఏకైక బ్యాట్స్&zwnj;మన్&zwnj;గా రోహిత్ శర్మ మరో రికార్డును తన ఖాతాలో వేసుకున్నాడు.
Game, set and match! #TeamIndia wrap the 2nd ODI with a comprehensive 88-run win. That's all we have from Indore. Over to Mumbai for the finale #INDvSL pic.twitter.com/rOZDDc6ZQT
&mdash; BCCI (@BCCI) December 22, 2017
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.